Depeche Mode

**Depeche Mode** (*Depéche Móde* ў перакладзе з ) — брытанскі музычны гурт, сфармаваны ў горадзе Бэзылдан у 1980 годзе, як сынці-поп гурт у выніку выпрацаваўшы свой уласны стыль у жанры электроннай музыкі.

На сёньняшні дзень у гурце ўдзельнічаюць:
* Мартын Гор — адзін з заснавальнікаў гурту, асноўны аўтар песень, вакаліст, гітарыст, клявішнік.
* Дэйвід Гаан — асноўны вакаліст, аўтар песень.
* Эндру Флэтчар — адзін з заснавальнікаў гурту, клявішнік, мэнэджар.

Раней у гурт уваходзілі:
* Алан Чарлз Уайлдэр — саўндпрадусар, клявішнік, вакаліст (1982—1995).
* Вінс Кларк — адзін з заснавальнікаў гурту, клявішнік (1980—1981), ад 1982 да 1983 году ў складзе гурту Yazoo ад 1985 году ў гурце Erasure.

*Depeche Mode* карыстаецца папулярнасьцю ў Беларусі. У 2002 годзе ў Беларусі выйшла складанка песень «Depeche Mode» ў выкананьні беларускіх музыкаў — *[[Personal Depeche]]*. У 2013 ды 2014 гадох адбыліся канцэрты Depeche Mode у Менск-Арэне.

Depeche Mode меў 50 песень, якія былі ў дзясятцы найлепшых песень Вялікабрытаніі й 10 альбомаў, якія занялі месцы ў дзясятцы Брытаніі.

## Дзейнасьць

### Стварэньне гурту (1977—1981)
У 1977 годзе школьнікі Вінс Кларк і Энды Флэтчар стварылі гурт пад назваю «Няма каханьня ў Кітаі» (). Мартын Гор, яго школьныя сябры Робэрт Марло й Пол Рэтман у 1979 годзе стварылі гурт «Францускі погляд», дзе Марло быў сьпяваком, клавішнікам; Гор — гітарыстам; Рэтман — клявішнікам. У 1980 годзе Кларк, Гор і Флэтчар стварылі гурт «Сумесь гуку», дзе Кларк сьпяваў ды граў на гітары; Гор — клявішы; Флэтчар — бас. Яны стваралі музыку на аснове тагачаснай электроннай музыкі. Дэйвід Гаан далучыўся да гурту пасьля таго, як Кларк пачуў песьню Дэйвіда Боўі «Heroes» ў выкананьні Гаана на адной джэм-сэсіі. У 1980 годзе пачалі думаць над новай назвай гурту. Яе падказаў францускі часопіс, у якім пісалі аб адзеньні. Depeche Mode з францускай — Сьвежая мода. У 1980 годзе гурт Depeche Mode запісаў свой першы альбом *Some Bizzare Album* зь песьняю «Photographic», якая была перазапісана ў новым альбоме *[[Speak and Spell]]*. Гурт зрабіў адзін запіс. Спрабаваў яго прадаваць праз гуказапісваючыя прадпрыемствы, але іх ніхто не хацеў чуць. Альбом прадавалі або проста раздавалі за дарма самі сваім знаёмым і сябрам. Першым хто згадзіўся прадаваць сьпевы гурту быў Дэнел Мілер (). Ён меў сваё прадпрыемства па продажы музыкі. Першым творам, які Дэнел Мілер пачаў прадаваць у сьнежні 1980 і пачатку 1981 году, быў сынгл «Dreaming of Me» (заняла 57 месца ў гіт-парадзе Вялікабрытаніі). Другі самотнік «New Life» заняў 11 месца ў гіт-парадзе Вялікабрытаніі. Потым была песьня «Just Can't Get Enough». Яна заняла месца ў дзясятцы найлепшых песьняў Брытаніі. Гэта адзіная песьня, на відэа якой быў зьняты Вінс Кларк (пазьней ён сышоў з гурту). У лістападзе 1980 году альбом *Speak and Spell* заняў месца ў дзясяцы найлепшых альбомаў Вялікабрытаніі.

### Адыход Кларка, прыход Уайлдара (1981—1982)
Пасьля розгаласу гурту Кларк пачаў сябе адчуваць няёмка ў ролі зоркі. Яму бракавала часу на свае справы. Увесь час ён павінен быў здымацца, выступаць, езьдзіць па краіне. Гэта прывяло яго да думкі аб сыходзе з гурту. Кларк разам з Элісанам Мае стварыў гурт Yazoo (вымаўляецца «Язу́»), які меў пэўны посьпех і спрабаваў канкураваць з Depeche Mode. Месца Кларка ў гурце Depeche Mode заняў Гор. Ён пачаў пісаць песьні для гурту. У студзені 1982 году гурт выдаў першы сынгл бяз Кларка «See You». Сынгл заняў 6 месца ў Брытаніі. Летам 1982 года гурт пачынае працу над другім альбомам. Яны запісваюць песьні «The Meaning of Love», «Leave in Silence». У 1982 годзе гурт пачынае езьдзіць па Брытаніі з выступамі.

### Працяг дзейнасьці гурту, яго замежная слава (1983)
У 1983 годзе гурт працуе з Гарэтам Джонсам (ён прадае песьні гурту ў Брытаніі) й Дэвідам Бавэ ва ўсходнім Бэрліне (прадае песьні ў заходняй Нямеччыне). Свае творы гурт пачынае рабіць у стылі прамысловага року. Тэмы песень зьвязаныя з грамадзкім жыцьцём, напрыклад песьня «Everything Counts». Яна заняла 6 месца ў Брытаніі, 30 ў Ірляндыі, меў розгалас у такіх краінах, як Швайцарыя, Швэцыя, Паўднёва-Афрыканская Рэспубліка, Заходняя Нямеччына. Пачынаюцца выступы ў заходняй Эўропе.

## Найлепшыя гады гурту (1984—1997)
Паза межамі Брытаніі гурт меў посьпех толькі ў заходняй Эўропе і Аўстраліі. Былі спробы праславіцца ў ЗША, але ня вельмі гэта ўдалося. У сакавіку 1984 году гурт запісаў песьню «People Are People». Яна заняла высокія месцы ў заходняй Эўропе (4 — Брытанія, 2 — Ірляндыя, 1 — Швайцарыя, заходняя Нямеччына). Яе слухалі нават у Польшчы (краіна тады знаходзілася пад уплывам СССР і заходнія сьпявакі цяжка маглі слухацца ў адкрытую). У верасьні 1984 году выйшаў альбом *[[Some Great Reward]]*. Ён меў асабістую тэматыку. Песьні былі аб каханьні, аб пачуцьцях. Сярод іх песьні аб разбэшчаным каханьні «Master and Servant», адносінах у падлеткаў «Lie to Me». Горам была таксама створана баляда «Somebody». Гэта была першая песьня, дзе Гор сам сьпяваў. У 1984 годзе гурт выступіў у Гамбургу (места ў Нямеччыне). Выступ быў зьняты на відэа. Гэта было першае вядомае відэа выступу гурту. Нават сёньня яно карыстаецца папулярнасьцю сярод прыхільнікаў Depeche Mode. У ліпені 1985 году гурт выступаў у савецкіх Вугоршчыне (места Будапэшт), Польшчы (места Варшава). Depeche Mode пачаў карыстацца папулярнасьцю сярод готаў — маладзёвага руху, які не любіў тагачасную культуру заходняй Эўропы.

### ''Black Celebration'' (1986)
У 1986 годзе гурт выпусьціў сынгл «Stripped» ды альбом *[[Black Celebration]]*. Гурт усё больш аддаляецца да прамысловага року. Яго песьні становяцца ўсё больш маркотнымі не вясёлымі.

### ''Music for the Masses'' ды ''101'' (1987—1988)
У 1987 годзе быў выпушчаны альбом *[[Music for the Masses]]*. Песьні «Strangelove», «Never Let Me Down Again» і «Behind the Wheel» не карыстаюцца любоўю ў Брытаніі, але маюць посьпех па за межамі яе ў заходняй Эўропе. Гурт едзе па Эўропе з выступамі. У 1988 годзе Depeche Mode выступае ў ЗША, дзе на выступе ў месьце Пасадэне сабралося больш за  чалавек.

### ''Violator'' і працяг дзейнасьці гурту (1989—1991)
У 1989 годзе выдаецца сынгл «Personal Jesus». Гэта адна з найвядомейшых песень гурту. Сынгл займае 13 месца ў Брытаніі й зьяўляецца самым прадаваемым сынглам Depeche Mode. Кавэр на гэтую песьню нават запісаў на беларускай мове гурт N.R.M. У студзені 1990 году ствараецца яшчэ адна вядомая песьня «Enjoy the Silence». Яна займае 6 месца ў Брытаніі. Значнае месца песьня мае ў заходняй Эўропе й ЗША. Новы альбом Violator таксама дае значную вядомасьць для гурту.

### ''Songs of Faith and Devotion'' і сыход Уайлдара (1992—1996)
Залежнасьць Дэвіда Гаана ад наркотыкаў усё больш уплывае на яго паводзіны. У чэрвені 1995 году Алан Ўайлдар абвяшчае аб адыходзе з гурту. Ён пачынае ўласную дзейнасьць, піша свае песьні.

### Крызіс гурту (1997—2000)
Дэвід Гаан усё больш залежыць ад наркотыкаў. Пісаньне песьняў амаль заканчваецца. Гор спрабуе аднавіць творчую дзейнасьць гурту (песьня for «Sister Of Night» была абнародавана ў ЗША), але безвынікова. Пачынаюць хадзіць чуткі аб распадзе гурту. Новы альбом песень *[[Ultra (альбом)|Ultra]]* мае пэўны посьпех, але гурт ня езьдзіць па сьвеце для падтрымкі альбома, як гэта было раней. Гурт выпускае шмат пераробак сваіх старых вядомых песень.

### ''Exciter'' (2001—2004)
У 2001—2002 гг. гурт выпускае альбом *[[Exciter]]*, сынглы «Dream On», «I Feel Loved», «Freelove» і «Goodnight Lovers». У 2003 годзе Дэвід Гаан выпусьціў свой першы уласны альбом *Paper Monsters*, а Гор у 2003 годзе свой альбом *Counterfeit*.

### ''Playing the Angel'' (2005—2007)

У кастрычніку 2005 году выпушчаны альбом *[[Playing the Angel]]* і сынгл «Precious».
У жніўні 2007 году Дэвід Гаан выпусьціў свой другі альбом *Hourglass*.

### ''Sounds of the Universe'' (2008—2011)
«Wrong» быў напісаны ў 2009 годзе для альбома *Sounds of the Universe*.

### ''Delta Machine'' (2012—2015)
У 2013 годзе выйшаў альбом «Delta Machine», пасьля чаго гурт правёў буйное турнэ па ўсім сьвеце з больш за 100 канцэртамі.

## Вонкавыя спасылкі

* Афіцыйны сайт Depeche Mode
* depechemode.by — Беларускі сайт Depeche Mode
* depeche-mode.ru — Неафіцыйны расейскі сайт Depeche Mode


Катэгорыя:Зьявіліся ў 1980 годзе